ମାଇକେଲ କିଣ୍ଡୋ  ( ୧୯୪୭ - ୨୦୨୦ ) ଜଣେ ଭାରତୀୟ ହକି ଖେଳାଳି ଥିଲେ  । ଦଳରେ ସେ ଜଣେ ରକ୍ଷଣଭାଗରେ ଫୁଲବ୍ୟାକ ଭାବରେ ଖେଳୁଥିଲେ । ଭାରତୀୟ ଦଳ ତରଫରୁ ସେ ୩ଟି ବିଶ୍ୱକପ ହକି ଓ ୧୯୭୨ ମସିହାର ମ୍ୟୁନିକ ଅଲିମ୍ପିକ୍ସ ଓ ୧୯୭୪ ମସିହାରେ ତେହେରାନଠାରେ ଏସିଆନ ଗେମ୍ସ ଖେଳିଥିଲେ । ୧୯୭୫ ହକି ବିଶ୍ୱକପରେ ଭାରତ ସ୍ୱର୍ଣ୍ଣ, ୧୯୭୩ ବିଶ୍ୱକପରେ ରୌପ୍ୟ ଓ ୧୯୭୧ ବିଶ୍ୱକପରେ ବ୍ରୋଞ୍ଜପଦକ ବିଜେତା ହୋଇଥିଲା । ଜୀବନୀ ମାଇକେଲ ୧୯୪୭ ମସିହା ଜୁନ ୨ ତାରିଖରେ ବିହାରର  ( ବର୍ତ୍ତମାନର ଝାଡ଼ଖଣ୍ଡ ) ସିମଦେଗାଠାରେ ଜନ୍ମଗ୍ରହଣ କରିଥିଲେ  । ରାଉରକେଲା ଇସ୍ପାତ କାରଖାନାର ଚାକିରୀ କରୁଥିବାରୁ ସେ ରାଉରକେଲାଠାରେ ରହୁଥିଲେ ଓ ଓଡ଼ିଶା ଦଳ ତରଫରୁ ହକି ଖେଳୁଥିଲେ । ୧୯୭୨ ମସିହାରେ ତାଙ୍କୁ ଅର୍ଜୁନ ପୁରସ୍କାରରେ ସମ୍ମାନୀତ କରାଯାଇଥିଲା । ୨୦୨୦ ଡିସେମ୍ବର ୩୧ ତାରେଖରେ କିଣ୍ଡୋଙ୍କର ପରଲୋକ ଘଟିଥିଲା ।